…Ես Լիզա Աբրահամյան – Բերքյանի կյանքի պատմությունը պատմում եմ այն մարդկանց համար, որոնց կյանքի ընթացքը հանկարծ փոխել է հունը ու պայծառ, արևոտ կեսօրից մտել անլույս ու ցուրտ թունել: Ես պատմում եմ զինվոր որդիներին կորցրած մայրերի ու հայրերի համար: Սիրած տղաներին կորցրած աղջիկների համար: Ես ուզում եմ, որ Լիզա Աբրահամյան-Բերքյանը ասի, թե ինչպես պիտի շարունակել ապրել, երբ կյանքիդ ամենալուսավոր աստղը մարում է: Երբ մարում են բոլոր աստղերը: